  Туспуктэм: vk.com (УдмФИЦ УрО РАН) Наталия Сильвестрова Улонысь кошкиз тодмо калыктодосчи, истори тодосъя кандидат, Удмуртиысь тодос удысысь сӥё-дано ужась Георгий Шкляев. Со сярысь 25-тӥ куартолэзе Россиысь тодосъя академилэн Урал ёзэтысьтыз Эскеронъёсъя удмурт федерал центр пресс-службаез ивортӥз. Тодосчилы 81 арес вал. Люкиськон 26-тӥ куартолэзе 12 часын Эгра ёросысь Иллляпи гуртын ортчоз. Тодосчиез Зури черкогурт вӧзысь шайвылын ватозы. Ивортодэтъя «Удмуртия» агентство Георгий Кузьмичлэн ӵыжы-выжыосызлы но матысь адямиосызлы куректэмзэ вера. Георгий Кузьмич Шкляев вордскиз 2-тӥ толшоре 1942-тӥ арын Эгра ёросысь Илляпи гуртын. Удмурт кун университетысь историяя факультетэз, бӧрысь СССР-ысь Тодосъя академилэн калыктодосъя институтаз аспирантураез йылпумъяз. 1973-ти арысен Россиысь тодосъя академилэн Урал ёзэтысьтыз Эскеронъёсъя удмурт федерал центрлэн Историяя, кылъя но литературая удмурт институтаз ужаз, 1989-2003 аръёсы какылтодос ёзэтэн кивалтӥз. Георгий Шкляев тодосъя 100-лэсь трос ужъёслэн, кылсярысь, «Межэтнические отношения в Удмуртии. Опыт историко-психологического анализа» (1998), «Очерки этнической психологии удмуртов» (2003) монографиослэн, авторзы, «Удмурты: историко-этнографические очерки» (1993) монографилэн одӥгез редакторез но авторез луэ. Россиысь тодосъя академилэн но академилэн профсоюзэзлэн «За многоголетний добросовестный труд»  данъян грамотаеныз пусъемын. Тегъёс: Удмуртия кулон удмуртъёс  